આમ નરેન્દ્ર મોદી હવ ગુજરાતના સક્રિય રાજકારણનો હિસ્સો બન્યા હતા, પરંતુ જે સંગઠન મંત્રી હોય તે હોદ્દાની રૂએ રાષ્ટ્રીય કારોબારીમાં આમંત્રીત તરીકે જઈ શકતા હતા, પણ નરેન્દ્ર મોદીના આગમન પછી પણ રાષ્ટ્રીય કારોબારીમાં નાથાલાલ ઝઘડાનું નામ ચાલતુ હતું, પોતાનું નામ રાષ્ટ્રીય કારોબારીમાં સામેલ થાય માટે મોદી શંકરસિંહ વાઘેલાને ભલામણ કરતા કે તેઓ લાલકૃષ્ણ અડવાણી સાથે વાત કરે કારણ ત્યારે અડવાણી ભાજપના રાષ્ટ્રીય પ્રમુખ હતા, આખરે અડવાણીએ મોદીને કારોબારીમાં સામેલ કર્યા હતા.